**Raport**

**privind activitatea desfășurată în anul 2020**

Anul 2020 a fost marcat prin revizuirea modalității prestării serviciilor medicale și respectiv implementării managementului calității în cadrul IMSP Institutul Oncologic în contextul instalării stării de urgență în sănătate publică pe întreg teritoriu din țară.

Prioritățile activităților realizate pentru perioada raportată au fost cu privire la elaborarea reglementărilor interne și monitorizarea continuă a măsurilor epidemiologice și vigilenței în prevenirea și profilaxia infecția COVID-19 și anume:

* Elaborarea Planului de măsuri de răspuns în situația epidemiologică COVID-19.
* Instruiri cu Ghiduri/PCN COVID-19.
* Modificarea Regulamentului intern privind zonarea spațiilor destinate pacienților: roșie, galbenă, verde.
* Implementarea recomandărilor Agenției naționale pentru Sănătate Publică în urma evaluării și acreditării IMSP IO în anul 2019.

Pentru gestionarea proceselor instituționale au fost elaborate Proceduri Operaționale și aprobate prin ordin intern, cu referire la evidența persoanelor care vizitează pacienții, efectuarea investigațiilor roentghendiagnostice intervenționale, investigațiile histopatologice în cadrul SIP, activitatea secțiilor endoscopie, LMN, reabilitare medicală și medicină fizică în condițiile pandemiei COVID-19, consultarea la distanță a pacienților cu afecțiuni oncologice aflați la evidența IMSP IO și întocmirea documentației medicale primare în perioada de alertă epidemiologică, înrolarea pacienților oncologici în programul MAS, incizia și drenajul sânului pentru pacienți externați după intervenții chirurgicale la sân, metodologia colaborării multiprofil în diagnosticul molecular genetic al tumorilor solide, evaluarea satisfacției angajaților/pacienților, modul de înregistrare și examinare a petițiilor, audiența cetățenilor.

În perioada 09 aprilie – 24 august 2020 a fost efectuată procedura de predare-primire a 28720 fișe medicale ale bolnavilor de staționar tratați în perioada 2019. Din motivul restricțiilor epidemiologice procesul verificarii calității completării documentației medicale, prin prisma celor 12 puncte aprobate a fost organizat și efectuat de către mine și șeful arhivei separat pentru a reduce riscul contaminării, medicii în mod individual s-au prezentat la corecții. Raportul a fost prezentat prin email șefilor de secții, vicedirectorului și directorului.

În scopul aprecierii gradului de satisfacție pentru serviciile medicale de care au beneficiat pacienții până la începerea restricțiilor epidemiologice, cauzate de pandemie au fost chestionați anonim 120 pacienți spitalizați, în perioada 26 februarie – 05 martie 2020. Din evaluarea răspunsurilor oferite am concluzionat, că gradul de satisfacție a pacienților spitalizați in trimestru I 2020 este unul înalt, cu situații ocazionale de nesatisfacție.

Pentru asigurarea conlucrării eficiente între administrație și angajați au fost chestionați anonim în decembrie 55 medici. 94% din participanți în sondaj au exprimat gradul de satisfacție pentru funcția ocupată. Povara biurocratică și responsabilitatea sporită care este pe umerii persoanelor cu funcție de conducere, creează impedimente în dorința angajaților 37% de a avansa în funcție. Acțiunile recomandate de CNA privind asigurarea integrității instituționale și profesionale s-au adeverit a fi cu efect, prin prisma colectivului informat. Informarea privind infecția respiratorie SARSCoV-2, riscurile, responsabilitățile sunt realizate suficient și conștientizate de către medicii chestionați.

Pentru planificarea activităților necesare a fi realizate pe parcursul anului 2021, în luna decembrie am oferit suport metodic șefilor subdiviziunilor în elaborarea planului de activitate. La ședința on-line, am informat responsabilii CIM cu Obiective trasate de director pentru întregul colectiv, necesare a fi realizate în anul 2021.

Acțiunile realizate în anul 2020 au fost axate pe vigilența sporită în perioada instalării situației de urgență în sănătate publică pentru a continua procesul instituțional de prestare a serviciilor medicale pacienților cu maladii oncologice.

29 decembrie 2020

Specialist instituții publice,

sistem intern de calitate Ludmila Cîrciumari